Euroopa Liidu Teataja L 269 , 22/10/1996 Lk 0032 - 0036



Komisjoni otsus, 11. oktoober 1996, milles sätestatakse Malaisiast pärit kala- ja akvakultuuritoodete impordi eritingimused (EMPs kohaldatav tekst) (96/608/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ (milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 95/71/EÜ [2]) järgimist, eriti selle artiklit 11, ning arvestades, et: rühm komisjoni eksperte on teinud Malaisiasse kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi; kalatoodete tervishoiukontrolli ja järelevalvet käsitlevate Malaisia õigusaktide sätteid võib käsitada samaväärsetena direktiivi 91/493/EMÜ sätetega; Malaisia tervishoiuministeeriumi toiduainete kvaliteedikontrolli osakond on võimeline tõhusalt kontrollima toimivate õigusaktide kohaldamist; direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama samuti näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku kvalifikatsiooni käsitlevaid miinimumnõudeid; direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ja päritoluettevõtte loanumber; direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete loetelu; kõnealune loetelu tuleb koostada tervishoiuministeeriumi poolt komisjonile esitatud teatise põhjal; seepärast peab tervishoiuministeerium tagama, et täidetakse direktiivi 91/493/EMÜ artikli 11 lõike 4 vastavaid sätteid; tervishoiuministeerium on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ja kõnealuses direktiivis sätestatud ettevõtete heakskiitmist käsitlevate nõuetega samaväärsete nõuete täitmise kohta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Tervishoiuministeeriumi toiduainete kvaliteedikontrolli osakond on Malaisia pädev asutus, mis kontrollib ja tõendab kalatoodete vastavust direktiivi 91/493/EMÜ nõuetele. Artikkel 2 Malaisiast pärit kala- ja akvakultuuritooted peavad vastama järgmistele tingimustele: 1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis on kooskõlas käesoleva otsuse A lisas esitatud näidisega; 2. tooted peavad olema pärit käesoleva otsuse B lisas loetletud heakskiidetud ettevõtetest; 3. välja arvatud külmutatud pakendamata kalatoodete puhul, mis on ette nähtud konservide tootmiseks, peab kõikidele pakenditele olema kustumatult märgitud sõna "Malaisia" ja päritoluettevõtte loanumber. Artikkel 3 1. Artikli 2 punktis 1 nimetatud sertifikaat tuleb koostada vähemalt ühes selle liikmesriigi ametlikest keeltest, kus toimub kontrollimine. 2. Sertifikaadil peab olema Malaisia tervishoiuministeeriumi toiduainete kvaliteedikontrolli osakonna esindaja nimi, ametinimetus ja allkiri ning nimetatud asutuse ametlik tempel, mille värv erineb sertifikaadi muude kinnituste värvist. Artikkel 4 Käesolevat otsust kohaldatakse alates 1. novembrist 1996. Artikkel 5 Käesolev otsus on adresseeritud liikmesriikidele. Brüssel, 11. oktoober 1996 Komisjoni nimel komisjoni liige Franz Fischler [1] EÜT L 268, 24.9.1991, lk 15. [2] EÜT L 332, 30.12.1995, lk 40. -------------------------------------------------- A LISA +++++ TIFF +++++ +++++ TIFF +++++ -------------------------------------------------- B LISA ETTEVÕTETE LOETELU Loa nr | Ettevõte | Aadress | 2 | HAI LENG ENTERPRISE SDN. BHD. | SANDAKAN, SABAH | 3 | NORTH BORNEO FISHING SDN. BHD. | SANDAKAN, SABAH | 4 | TUNG HAI FISHING SDN. BHD. | SANDAKAN, SABAH | 5 | BUTTERWORTH ICE WORKS SDN. BHD./GOLDEN FRESH SDN. BHD. | PULAU PINANG | 7 | OCEAN PAC SDN. BHD. | TANJONG PIANDANG, PERAK | 8 | BARKATH MARINE PRODUCTS SDN. BHD./SEA STAR FROZEN FOODS (1987) SDN. BHD. | PULAU PINANG | 9 | SEAPACK FOOD SDN. BHD. | PULAU PINANG | 10 | TROPICAL CANNING CORPORATION SDN. BHD. | BUKIT MERTAJAM | 11 | JEENHUAT FOODSTUFFS INDUSTRIES SDN. BHD. | PULAU PINANG | 12 | SEA MASTER TRADING CO. SDN. BHD. | BUTTERWORTH, PENANG | 13 | N.T. HUAT KEE FISHERIES SDN. BHD. | PULAU PINANG | 15 | REX CANNING Co. SDN. BHD. | PULAU PINANG | 16 | SIN WAN FATT MARINE PRODUCTS SDN. BHD./COASTAL ISLAND MARINE PRODUCTS SDN. BHD. | KUALA KURAU, PERAK | 17 | EASTERN GLOBAL (M) SDN. BHD. | PARIT BUNTAR, PERAK | 18 | PANDA FOODS (M) SDN. BHD. | PARIT BUNTAR, PERAK | 19 | GOLDEN FRONTIER FOOD INDUSTRY SDN. BHD. | BAGAN SERAI, PERAK | 21 | KIN EASTERN FROZEN FOOD SDN. BHD. | SARIKEI, SARAWAK | 22 | STRAITS SEA FOOD TRADING COMPANY | SARIKEI, SARAWAK | 23 | MULTI-OCEAN SEAFOOD SDN. BHD. | SARIKEI, SARAWAK | 24 | KUOK SUI SEA PRODUCTS SDN. BHD. | SIBU, SARAWAK | 25 | SEA HORSE FROZEN FOOD (M) SDN. BHD. | TAIPING, PERAK | 26 | PRO-VEST SDN. BHD. | BAGAN SERAI, PERAK | 27 | MAFIPRO SDN. BHD. | TAIPING, PERAK | 28 | SYARIKAT HENG LEE FISHING (S) SDN. BHD. | SANDAKAN, SABAH | 29 | SABAH FISH MARKETING SDN. BHD. | TAWAU, SABAH | 30 | HONG SAN FROZEN FOODS SDN. BHD. | BUTTERWORTH, PENANG | 31 | SEA HORSE CORPORATION SDN. BHD. | KUCHING, SARAWAK | 32 | SEA GULL FROZEN FOODSTUFFS SDN. BHD. | BUTTERWORTH, PENANG | 33 | UNISTATE SEAFOOD (SABATH) SDN. BHD. | TAWAU, SABAH | 34 | SIBU HAI SAN SDN. BHD. | SIBU, SARAWAK | 35 | SABAH SEA PRODUCE SDN. BHD. | SANDAKAN, SABAH | 36 | OCEAN GARDEN SEA FOOD PRODUCTS SDN. BHD. | PEDONG, SELANGOR | 37 | TING SENG BROTHERS TRADING | PANTAI REMIS, PERAK | --------------------------------------------------